**Palnatoke, udviklingsplan 2020/2021**

Vi anvender korpsets udviklingsplan 2020-2024 som overordnede retningslinjer.

Det kommende år vil vi have særligt fokus på 3 emner:

* Bæredygtighed i børnehøjde
* Modige børn og unge
* Flere ledere

Vi sætter konkrete handlinger bag vores fokusemner:

**Bæredygtighed**

* Genbrug af sisal mm
* Behandle materiel ordentligt, så det ikke bliver ødelagt
* Rengøre Trangia efter hver brug, så der ikke skal købes nyt
* Reparation af telte, så de holder længere
* Affaldssortering i forbindelse med kommunens initiativ med flere skraldespande på hver matrikel
* Ved Spejdernes Dag, torsdag d. 23/4, arrangerer vi en affaldsindsamling i forbindelse med DNF´s årlige affaldsindsamling den efterfølgende søndag.

**Modige børn og unge**

* Allerødlejren, som vi afholder i september sammen med de andre grupper, vil have fokus på modige børn og unge
* Vores ledere skal have mere viden om unges selvværd, som vi kan handle ud fra (se under ”flere ledere”)
* Vi skaber plads til, at man tør prøve, selvom man fejler

**Flere ledere**

* Foredrag om unges selvværd for alle ledere.
* Vi vil aktivt inddrage forældre til afholdelse af ugentlige møder.
* Vi vil mere målrettet inddrage klanspejdere i de andre grenes aktiviteter for at fastholde klanspejdernes tilhørsforhold til gruppen. Samtidig ønsker vi dermed, at udvikle deres lederkompetencer.
* Vi vil tilbyde klanspejdere ledelseskurser.

**Opfølgning**

Ved hvert ledermøde vil vi gennemgå ovenstående, hvor hver gren fortæller, hvad de har gjort for at følge udviklingsplanen siden sidst.